Floor Lamps : Teal Floor Lamp Van Lamps Teak Wood Shades Blue - Oregonuforeview
Van teal floor lamps home design ideas. Van teal influences artisteel modern floor lamp clear by lamps. Floor lamps : 09 x0q3430 l van teal torchiere floormpstealmp. Van teal isabella matte torchiere floor lamp black by lamps. cara mengobati luka herpes | herpes10
Obat Herpes Zoster, Obat Herpes Kelamin Di Apotik, Obat Herpes Bagus, Obat Herbal Penyakit Herpes Genital, Obat Herpes Manjur Cepat Sembuh, Salep Untuk Herpes Item nr. 02644802974000
Knoopsluiting met 2 knopen, aufgesetztes Logo, Grote opdruk oppervlak, Hoogwaardig gekleefde naden, Kraag geribbeld, Reflecterende details
€ 95,00 € 82,95 Bespaar 13% Dís hoekom Steinhoff se deure nog oop is | Netwerk24
Deur Nellie Brand-Jonker 22 Maart 2019 16:12
Steinhoff se deure is nog oop omdat “ons glo dit is ’n geveg wat werd is om geveg te word”, het Heather Sonn, voorsitter van die maatskappy se direksie, vroeër die week gesê.
Louis du Preez, uitvoerende hoof van Steinhoff, en Heather Sonn, voorsitter van die direksie, die afgelope week in die parlement. Foto: Nellie Brand-Jonker
Sonn het só op ’n vraag in die parlement reageer op ’n sitting van vier parlementêre komitees Dinsdag.
Alf Lees, DA-LP en lid van die staande komitee op finansies, het Sonn gevra of hulle nie tans roekeloos handel dryf nie. Dít nadat sy aangedui het die maatskappy is steeds in ’n “haglike” toestand en “ver van buite gevaar”.
Steinhoff moes Woensdag weer sy krediteure vir uitstel vra vir die inwerkingstelling van sy ooreenkoms met hulle. Die ooreenkoms sou einde Maart in werking tree, maar word nou tot einde Mei uitgestel omdat ’n hofgeding met een krediteur – ’n Oostenrykse maatskappy van Andreas Seifert – dit tans ophou.
Lees wou weet, gegewe dat die direkteure weet die toekomstige verliese kan dalk nog erger wees as wat dit nou is, of dit nie op roekelose handel neerkom as die maatskappy nog sake doen nie.
In Suid-Afrika word dit as roekelose handeldrywing beskou as ’n maatskappy onder insolvente toestande handel dryf. Dit is wanneer ’n maatskappy in ’n finansiële verknorsing is en dit redelik onwaarskynlik is dat hy sy skuld sal kan betaal wanneer dit verskuldig word.
Lees ook: Steinhoff: Hier is 8 grootste verdagtes
Sonn het gesê: “Daar is ’n verbintenis dat dit nog ’n geveg is wat werd is om geveg te word.
Ons is nie hier om enige oortredinge toe te smeer nie. Ons is hier om die beste ding vir die maatskappy te doen en die beste ding is om hom teen litigasie te beskerm.
“As ons voel daar is niks om voor te veg nie, dan moet ons almal bedank en die oorhoofse koste spaar en seker maak dít moet vir skuld gaan en daai moet na die aandeelhouers toe gaan. Daar is dinge wat uitgesorteer moet word sodat ons ons verpligtinge teenoor ons krediteure kan nakom.”
Steinhoff het sowat R159 miljard se skuld uitstaande aan eksterne krediteure.
Sonn het gesê ingevolge Nederland se maatskappywet kry die krediteure voorkeur in ’n maatskappy wat in Steinhoff se situasie is waar die skuldlas elke dag aandag moet kry.
“Die krediteure is ’n baie belangrike belangegroep. As hulle nie ingestem het tot die drie jaar lange skuldstilstand nie, sou die maatskappy in groot moeilikheid gewees het. Ons moet op hulle fokus en bepaal hoe ons ons skuld gaan terugbetaal.
Lees ook: Steinhoff gedagvaar om toegang tot verslag te gee
“Die bestuurs- en toesighoudende direksie moet ook seker maak dat enige waarde wat beskerm kan word, vir aandeelhouers beskerm word.”
Sonn sê dit is so dat hulle nie die forensiese verslag van PwC wil uitreik nie, omdat hulle bang is vir regsgedinge teen die groep.
Markus Jooste, voormalige uitvoerende hoof van Steinhoff, toe hy verlede jaar uiteindelik sy opwagting by ’n ondervraging in die parlement gemaak het. Foto: Jaco Marais
“Ons het ’n plig teenoor die maatskappy om hom teen litigasie te beskerm. Ons is nie hier om enige oortredinge toe te smeer nie. Ons is hier om die beste ding vir die maatskappy te doen en die beste ding is om hom teen litigasie te beskerm.”
Sy sê egter Steinhoff sal kyk hoe enige geldige eise “wat bewys kan word en geldig is” geëer kan word. “Ons gaan nie weghardloop daarvan nie, ons sal ons eise eer,” sê sy. “Dit gaan op ’n oorwoë, samehorige en gestruktureerde wyse gedoen word sodat daar nie allerhande opportunistiese eise insluip nie.”
Dit is nie seker wat met opportunistiese eise bedoel word nie, maar die maatskappy het reeds in aanbiedings verwys na die talle eise teen hom. Dit sluit in drie groepsgedinge van aandeelhouers – in Nederland, Duitsland en Suid-Afrika – asook eise van partye wat hul ondernemings aan Steinhoff verkoop het, soos Christo Wiese se Pepkor en Braam van Huyssteen-hulle se Tekkie Town.
Eise sluit ook in mense soos die Stellenbosse bankier G.T. Ferreira en sy Tokara-werkers se bemagtigingstrust omdat hulle aandele in PSG vir Steinhoff verruil het. Daar is ook eise van ander PSG-aandeelhouers wat hul aandele vir Steinhoff-aandele verruil het.
Hoekom is sy steeds daar?
Lees wou ook weet hoekom Sonn, Steve Booysen en Angela Krüger-Steinhoff steeds nie-uitvoerende direkteure van Steinhoff is.
Hy sê dis duidelik dat “massiewe bedrog” oor ’n tienjaartydperk “onder hul toesig” plaasgevind het.
Sonn was vanaf 2013, Booysen vanaf 2009 en Krüger-Steinhoff vanaf 2015 nie-uitvoerende direkteure.
Sonn het geantwoord die feit dat hulle steeds daar is, toon hulle glo dit is iets wat deurgesien moet word.
“Ek vra elke dag daardie vraag vir myself: Moet ek nog hier wees?
Ek vra elke dag daardie vraag vir myself: Moet ek nog hier wees?
“Ek het dié posisie betree toe ek gevoel het daar is iets wat gedoen moet word en ek het gedink ek kan help daarmee. Ek het ’n mandaat van aandeelhouers gekry en daar is nog prioriteite wat ons glo ons moet afhandel.”
Sy sê dit sluit in om te verseker dat die finansiële state uitgereik word en die regsprosesse teen die skuldiges onderweg is.
“Ons kan nie nou momentum verloor nie.”
Booysen het by navraag aan Netwerk24 gesê die aandeelhouers het hulle verlede jaar op die jaarvergadering ingestem en ’n mandaat aan hulle gegee.
Meer oor: Steinhoff | Pwc | Steve Booysen | Heather Sonn | Kleinhandel | Bedrog | Meubelhandel | Kleinhandelaars
Steinhoff gedagvaar om toegang tot verslag te gee